Grindavíkurbær hefur ráðið Sunnu Jónínu Sigurðardóttur sem verkefnastjóra framtíðarþróunar Kvikunnar . Sunna hefur mikla reynslu af verkefnastjórnun og markaðssetningu en undanfarin ár hefur hún unnið hjá Marel við að markaðssetja sýndarveruleikaefni þar sem m.a. er farið í gegnum hátækni fiskvinnslu Vísis hf í Grindavík . Í starfi sínu hjá Marel hefur Sunna kynnst töluvert atvinnustarfsseminni í Grindavík og ber það helst að nefna sjávarútvegsfyrirtækin . Sunna er með BA gráðu í ensku frá Háskóla Íslands og diplóma í hagnýtri ráðstefnutúlkun frá sama skóla . Þá lauk hún diplómanámi í viðburðastjórnun frá Háskólanum á Hólum og hefur stundað meistaranám við Háskóla Íslands í hagnýtri ristjórn og útgáfu . Sunna hefur búið í Grindavík ásamt manni sínum og þremur börnum í rúmt ár . Við bjóðum hana velkomna til starfa en Sunna mun hefja störf fljótlega á nýju ári . Opnunartími á bæjarskrifstofum :